DOI: 10.58167/83ixkr
title: AK5343 / A-K -kokoelma, Kansanperinteen arkisto

description: Hakala, Elin (Elli) Matilda o.s. Ansala,s. 2.12.1901 Mäntsälän Hautjärven kylässä 01 Henkilötietoja, syntymäkoti Ojala-niminen torppa. 02 Kertojan vanhempien muutto Ojalan torppaan. 03 Puuastioiden teko osana torpan kontrahtia siihen aikaan, kun kertojan äidinäiti palveli Hautjärven kartanossa. 04 Ojalan torpan kontrahdissa ei enää marjapäiviä, niiden sijaan päivätöitä perunamaalla. 05 Taksvärkkipäivät ja apupäivät, osallistuminen kartanon rukiinkorjuuseen. 06 Torpparien ”matkareissupäivät”: karjanrehun haku Järvelän asemalta. 07 Kartanon karja Juho Vilppulan aikana. 08 Torpparien lapset kartanon turnipsipeltoja harventamassa. 09 Marjojen poimimisen tilalle päivätöitä perunamaalla. 10 Kartanon suuri karja. 11 Kartanon asuinrakennus. 12 Kartanon meijeri ja meijeristin asunto. 13 Juuston valmistus meijerissä, sveitsiläissyntyinen meijeristi. 14 Juustotahkojen varastointi, suolaaminen ja kääntely. 15 Jäiden ottaminen kartanoon. 16 Valmiiden juustojen kuljetus Järvelän asemalle. 17 Juustoja myytävänä kaupoissa, ei omassa kylässä; Silvanin kauppa Hautjärvellä, v. 1918 ei vielä kauppaa. 18 Ojalan torpan sijainti, kaupassa käynti Kaukalammilla v. 1918. 19 Kartanon hevoset, paljon renkejä; heinien ajo. 20 Väinö Vilppula ei kauan kartanon omistajana. 21 1920-luvulla Stockmann Helsingistä kartanon omistajana, pehtori Suckman; etumies, torpparit ja rengit. 22 Juuston valmistuksen loppuminen kartanossa. 23 Kartanon lehmät ja hevoset; Konkolan rouvan aikana paljon lampaita. 24 Tanssien pito torpissa, kertojan veljet Vihtori ja Toivo Ansala hanurinsoittajina, ei viulunsoittajia, mandoliininsoittajat. 25 Tanssilava myöhemmin Keinunmäellä; vapun vietto, tulien polttaminen. 26 Torpassa paljon työtä, karjanhoito, kanojen pito ja munien myynti; omavaraistalous, rahaa ei tarvittu paljon. 27 Kertojan veljien ongella käyminen Sahajärvellä. 28 Kartanon sahan sijainti ja toiminta. 29 Ei merkittäviä tapahtumia kertojan aikana. 30 Ei tarinoita piilopirteistä. 31 Ei soutelua Sahajärvellä, järvi kartanon aluetta. 32 Tien sortuminen Haukisuon kohdalla; mertakalastus Haukisuonjärvellä, saatu mm. suutareita, koplukoiden käyttö veneiden sijasta. 33 Haukisuonoja ja Rapuoja, järvi kuivunut. 34 Savilaukku, lampi jossa liotettu pellavia. 35 Pikkutyttöjen tukka leteille. 36 Aikuisten naisten kampaukset. 37 Liina tai lakki päässä, sanonta ”Se on kanavaras, joka kulkee paljaspäin”. 38 Paidat, miesten paitojen teko pellavasta. 39 Villojen käsittely ja kankaiden kutominen; ”kapulainen”, miesten vaatekangas. 40 Pumpulikankaiden kutominen ostolangoista. 41 Ei ammattikutojia. 42 Naisten paidat. 43 Pienillä lapsilla ei housuja eikä liivejä, koltit eli mekot. 44 Koululaisten vaatteet. 45 Nahkojen teettäminen nahkurilla ja jalkineiden suutarilla, pieksut ja saappaat. 46 Pajunparkin kerääminen ja myyminen karvarille. 47 Sukkanauhat. 48 Naisten arkivaatteet kertojan nuoruudessa. 49 Naisten alushousut; lapsille housut kouluun mennessä. 50 Kesävaatteet, kretonki. 51 Morsiuspuvut, ei kruunua. 52 Konkolan rouvan tyttären ja Eero Melartinin häät kartanossa 1920-luvulla, ei tanssia. 53 Kenraali Walden Konkolan rouvan veli; kertoja ei ole kuullut Hautjärvellä asuneesta kenraalista. 54 Kuhlefeltin tyttäret kesäisin Pirttiniemessä. 55 Kertojan äidinäiti Edla Backman. 56 Kertoja käynyt lapsena Pirttiniemessä, päärakennus palanut. 57 Kartanon riihi. 58 Puinti riihessä kertojan lapsuudessa; kertoja ei muista kartanossa olleen hevoskiertoa. 59 Ei tuulimyllyjä Hautjärvellä, mylly Pukkilan suunnalla. 60 Kartanon omistaja Juho Vilppula. 61 Kartano v. 1918, isännöitsijän lähtö; Hautjärven punaiset ja valkoiset lähteneet kirkonkylään, vain muutamia laukauksia Keinunmäen kohdalla. 62 Yhteydet Pukkilaan, Lahden maantie. 63 Ei maantierosvoja. 64 Kartanosta lähetetyn viestin vienti torpasta torppaan. 65 Hautjärven kartanon torppia: Ojala, Papinmäki, Sydänmaa, Hannula, Ahola, Mattila, Paavola; Honkala, Aunola, Koivumäki ja Peltola mäkitupia. 66 Hietasten tila, kertojan isä ollut siellä renkinä. 67 Uusitalo ollut torppa, Puistola, Koivisto, Kaskela, Lepola, Tuomimäki ja muita uudempia tiloja. 68 Ketunojan ja Koskelan torpat lähellä Pukkilan rajaa. 69 Typpä, tyttöjen kivillä pelaama peli (kertoja heittää kiviä ja selittää pelin sääntöjä). 70 Keili ja pilppu, pelejä; palloja ei ollut.